Diari Oficial de la Generalitat Valenciana


Sumari del DOGV 9551, del 10-03-2023 (2023/2230)

CORRECCIÓ d'errades de la Resolució de l'Alcaldia número 958-2022, de 15 de desembre, per la qual es van aprovar les bases específiques i convocatòria de vint-i-dues places de netejador o netejadora, incloses en l'oferta d'ocupació pública extraordinària per a l'estabilització d'ocupació temporal per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2230


Data del document
:   24-02-2023

Organisme emissor
:   Ajuntament de Museros

Tipus de document
:   Correcció d'errades

Descriptors 

:   * concurs administratiu

CORRECCIÓ d'errades de la Resolució de l'Alcaldia número 958-2022, de 15 de desembre, per la qual es van aprovar les bases específiques i convocatòria de vint-i-dues places de netejador o netejadora, incloses en l'oferta d'ocupació pública extraordinària per a l'estabilització d'ocupació temporal per a l'exercici 2021. [2023/2230]  
Per Resolució d'alcaldia núm. 140/2023, de 13 de febrer de 2023, s'ha corregit l'error existent en la resolució de l'Alcaldia núm. 958/2022, de 15 de desembre, per la qual es van aprovar les bases específiques i la convocatòria de vint-i-dues places de netejador o netejadora, incloses en l'oferta d'ocupació pública extraordinària per a l'estabilització d'ocupació temporal per a l'exercici 2021 (personal laboral), la part dispositiva de la qual estableix el següent:  
  
«Primer. Corregir l'error existent en la part dispositiva primera de la resolució d'alcaldia núm. 958/2022, de 15 de desembre, de 2022 (en concret, en la base primera de les bases específiques de convocatòria per les quals es regirà el procés selectiu per a la cobertura de vint-i-dues places de netejador o netejadora, personal laboral de l'Ajuntament de Museros en el marc dels procediments extraordinaris d'estabilització d'ocupació temporal), en els termes següents:  
  
On diu:  
«1.1 Objecte de la convocatòria. És objecte d'aquesta convocatòria la cobertura en propietat, pel procediment extraordinari d'estabilització d'ocupació temporal, mitjançant el sistema de concurs, de vint-i-dues places de netejador o netejadora per a la neteja d'edificis públics (Ajuntament, centres educatius i altres edificis) o d'espais públics municipals (neteja viària), personal laboral fix de l'Ajuntament de Museros, pertanyent a l'oferta d'ocupació pública extraordinària per a l'estabilització d'ocupació temporal (personal laboral) per a l'exercici 2021.  
  
Aquestes places es troben incloses en els procediments extraordinaris d'estabilització d'ocupació temporal aprovat a l'empara del que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
1.2. Característiques. Les places convocades corresponen a vint-i-dues places de personal laboral fix, netejador o netejadora.  
Les retribucions brutes anuals (exclosos triennis), previstes en el pressupost municipal de l'exercici 2022 (agrupacions professionals), nivell complement de destí 10, són les següents, segons el percentatge de jornada:  
- Per a un 66,67 % de jornada (25 hores/setmanals): 9.259,70 euros  
- Per a un 53,33 % de jornada (20 hores/setmanals): 7.407,76 euros  
- Per a un 40 % de jornada (15 hores/setmanals): 5.555,82 euros  
La jornada serà a temps parcial, de dilluns a divendres, amb el descans setmanal establit en la llei»;  
  
Ha de dir:  
«1.1 Objecte de la convocatòria. És objecte d'aquesta convocatòria la cobertura en propietat, pel procediment extraordinari d'estabilització d'ocupació temporal, mitjançant el sistema de concurs, d'un total de vint-i-dues places de netejador o netejadora, setze d'aquestes per a la neteja d'edificis públics (Ajuntament, centres educatius i altres edificis) i sis per a la neteja d'espais públics municipals (neteja viària), personal laboral fix de l'Ajuntament de Museros, pertanyent a l'oferta d'ocupació pública extraordinària per a l'estabilització d'ocupació temporal (personal laboral) per a l'exercici 2021.  
Aquestes places es troben incloses en els procediments extraordinaris d'estabilització d'ocupació temporal aprovat a l'empara del que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
1.2. Característiques. Les places convocades corresponen a vint-i-dues places de personal laboral fix, netejador o netejadora (setze places per a neteja d'edificis públics i sis places per a neteja viària).  
Les retribucions brutes anuals (exclosos triennis), previstes en el pressupost municipal de l'exercici 2022 (agrupacions professionals), nivell complement de destí 10, són les següents, segons el percentatge de jornada:  
- Personal de neteja viària (6 places): a un 66,67 % de jornada (25 hores/setmanals): 9.259,70 euros  
- Per a personal neteja edificis (15 places): a un 53,33 % de jornada (20 hores/setmanals): 7.407,76 euros  
- Per a personal neteja edificis (1 plaça): a un 40 % de jornada (15 hores/setmanals): 5.555,82 euros  
La jornada serà a temps parcial, de dilluns a divendres, amb el descans setmanal establit en la llei».  
  
Segon. Ordenar la publicació d'un extracte d'aquesta resolució d'alcaldia en el web municipal, portal de transparència, seu electrònica, tauler d'anuncis de l'Ajuntament, en el BOP i en extracte en el DOGV.»  
  
  
Museros, 24 de febrer de 2023.- L'alcaldessa: Cristina Civera Balaguer.